CELEX: 62017CN0601
Language: sl
Date: 2017-10-18 00:00:00
Title: Zadeva C-601/17: Predlog za sprejetje predhodne odločbe, ki ga je vložilo Amtsgericht Hamburg (Nemčija) 18. oktobra 2017 – Dirk Harms in drugi/Vueling Airlines SA

22.1.2018   
            
            
               SL
            
            
               Uradni list Evropske unije
            
            
               C 22/21
            
         Predlog za sprejetje predhodne odločbe, ki ga je vložilo Amtsgericht Hamburg (Nemčija) 18. oktobra 2017 – Dirk Harms in drugi/Vueling Airlines SA
   (Zadeva C-601/17)
   (2018/C 022/31)
   Jezik postopka: nemščina
   
      Predložitveno sodišče
   
   Amtsgericht Hamburg
   
      Stranke v postopku v glavni stvari
   
   
      Tožeče stranke: Dirk Harms, Ann-Kathrin Harms, Nick-Julius Harms, Tom-Lukas Harms, Lilly-Karlotta Harms, Emma-Matilda Harms, zadnje štiri zastopata njuna starša Dirk Harms in Ann-Kathrin Harms
   
      Tožena stranka: Vueling Airlines SA
   
      Vprašanje za predhodno odločanje
   
   Ali je pojem „povračilo stroškov […] na način iz člena 7(3) v višini polne cene vozovnice, po kateri je bila kupljena“ iz člena 8(1)(a) Uredbe št. 261/2004 (1) treba razlagati tako, da pomeni znesek, ki ga je letalski potnik plačal za posamezno letalsko vozovnico, ali znesek, ki ga je toženi letalski prevoznik dejansko prejel, kadar je pri rezervaciji udeleženo posredniško podjetje, ki pobere razliko med zneskom, ki ga je letalski potnik plačal, in zneskom, ki ga je letalski prevoznik prejel, ne da bi to razkrilo?
   
      (1)  Uredba (ES) št. 261/2004 Evropskega parlamenta in Sveta z dne 11. februarja 2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91 (UL, posebna izdaja v slovenščini, poglavje 7, zvezek 8, str. 10).